በኢህአዴግ ምክር ቤት ስብሰባ ላይ መሳተፋቸው በሀገራዊ ጉዳዮች ላይ ሀሳባቸውን እንዲሰጡ ማስቻሉን አጋር ድርጅቶች ገለፁ
፡- ላለፉት ሁለት ቀናት የተካሄደውን የኢህአዴግ ምክር ቤት ስብሰባ የነበራቸውን ተሳትፎ አስመልክቶ አጋር ፓርቲዎች መግለጫ ሰጥተዋል። በዚህ ጉባኤ አጋር ፓርቲዎች ለመጀመሪያ ጊዜ እንደተሳተፉ የገለጹት የሀረሪ ብሄራዊ ሊግ ሊቀመንበር ኦርዲን በድሪ ፥ውይይቱ ዴሞክራሲያዊ እንደነበረ ተናግረዋል። በስብሰባው የራሳቸውን ሀሳብ የመግለፅ እድል እንደነበራቸው ያነሱ ሲሆን እንደ ታዛቢ ሳይሆን እንደ አባል ሲሳተፉ እንደነበረ ገልፀዋል። በምክር ቤቱ ስብሰባ የጎላ ተሳትፎ እንደነ በራቸው በመግለፅ ስብሰባው በቀጣይ የሚኖሩ አቅጣጫዎችን እና ያሉ ተግዳሮቶች ለማወቅ እንዳስቻላቸው ነው የተናገሩት። እንዲሁም ሂደቱ በቀጣይ ለሚገነባው ሀገራዊ አንድነት እና በጥናት ላይ ላለው የውህደት ሂደት ከፍተኛ ሚና እንደሚኖረው አቶ ኦርዲን በድሪ ገልፀዋል። በተለይ ከፍተኛ ልምድም ለማግኘት የራሱ አስተዋፅኦ እንዳለው የገለፁ ሲሆን፥ በተካሄደው ስብሰባም ሀገራዊ በሆኑ ጉዳዮች ላይ ልምድ እንዳገኙ ጠቁመዋል። ምንም አንኳ በምክር ቤቱ አጋር ፓርቲዎች በድምፅ ባይሳተፉም ሀገራዊ አቅጣጫዎችን ሁሉም እንዲወስድ አድርጓል ብለዋል። የቤኒሻንጉል ጉሙዝ ህዝቦች ዴሞክራሲያዊ ፓርቲ ሊቀመንበር አቶ አሻድሊ ሀሰን በኢትዮጵያ የመጣው ለውጥ ለአጋር ድርጅቶች ትልቅ ቱርፋቶችን ይዞ የመጣ ነውብለዋል። ሊቀመንበሩ በሀዋሳ ከተማ በተካሄደው 11ኛው የኢህአዴግ ድርጅታዊ የተወሰኑ ውሳኔ ዎች ተግባራዊ መደረግ መጀመራቸውን ገልፀዋል። በምክር ቤቱ ስብሰባ የአጋር ድርጅቶች አመ ራሮች በሀገራዊ እና ክልላዊ ጉዳዮች የራሳቸውን ሀሳብ በነፃነት የገለፁበት ነበረ ብለዋል ሊቀመንበሩ። ሊቀመንበር አቶ አሻድሊ ሀሰን በዚህ ስብሰባ መሳተፋቸው ሀገራዊ ውህድ ፓርቲ ለመመስረት ለሚደረ ገው ጥረት መሰረት የሚጥል እና በሀገራዊ ጉዳዮች ሀሳባቸውን እንዲገልፁ እንዳስቻላቸው ነው የተናገሩት፡፡አዲስ ዘመን ሚያዝያ 10/2011